section_heading: Opis
paragraph_text: Svinjama je tijelo obraslo čekinjama, a jaka glava ima njušku produljenu u rilo s nosnim otvorima. Rilo je životinjama prilagođeno za rovanje po tlu u kojem nalaze hranu. Svežderi su s jakim očnjacima bez korijena, a u obje čeljusti sjekutići su izrasli koso naprijed. Prednji su im kutnjaci oštri, a stražnji koji služe za žvakanje imaju široke krune. Svinje u divljini mogu težiti do 350 kilograma i biti duge do do 2,1 m., dok uzgajana domaća svinja može biti teška i preko 400 kilograma.